भोपाल। रुपयों के लिए सिलसिले वार 33 निर्दोष लोगों का बेरहमी से कत्ल। साथ ही लाखों का माल ठिकाने लगाने के आरोपित आदेश खांबरा से सघन पूछताछ जारी है। लेकिन अभी तक की जांच में पुलिस यह पता लगाने में नाकाम रही है, कि आखिर लूट के माल से मिले रुपए खांबरा ने कहां खर्च किए। आदेश अभी भी माली हालत खस्ता होना बता रहा है। उधर रिमांड अवधि पूरी होने पर पुलिस आदेश और उसके साथी तुकाराम को शुक्रवार को अदालत में पेश करेगी।